Ehdotus: Euroopan parlamentin ja neuvoston asetus elintarvikeapupolitiikasta ja elintarvikeavun hallinnosta sekä elintarviketurvaan liittyvistä erityisistä tukitoimista annetun neuvoston asetuksen (EY) N:o 1292/96 21 artiklan muuttamisesta /* KOM/2001/0001 lopull. - COD 2001/0005 */



Virallinen lehti nro 154 E , 29/05/2001 s. 0108 - 0108



Ehdotus: EUROOPAN PARLAMENTIN JA NEUVOSTON ASETUS elintarvikeapupolitiikasta ja elintarvikeavun hallinnosta sekä elintarviketurvaan liittyvistä erityisistä tukitoimista annetun neuvoston asetuksen (EY) N:o 1292/96 21 artiklan muuttamisesta (komission esittämä) PERUSTELUT Oheisen ehdotuksen tarkoitus on muuttaa elintarvikeapupolitiikasta ja elintarvikeavun hallinnosta sekä elintarviketurvaan liittyvistä erityisistä tukitoimista 27 päivänä kesäkuuta 1996 annettua neuvoston asetusta (EY) N:o 1292/96 (EYVL L 166, 5.7.1996) sen 21 artiklan mukauttamiseksi elintarvikeapua koskevan vuoden 1999 uuden yleissopimuksen (neuvoston päätös 2000/421/EY, tehty 13. kesäkuuta 2000) III artiklan määräyksiin. Yhteisö on sopimuspuolena kansainvälisessä viljasopimuksessa, joka koostuu kahdesta erillisestä oikeudellisesta asiakirjasta: viljojen kauppaa koskevasta vuonna 1995 tehdystä yleissopimuksesta ja elintarvikeapua koskevasta yleissopimuksesta. Ala on kehittynyt seuraavasti: - viljojen kauppaa koskevan vuoden 1995 kansainvälisen yleissopimuksen voimassaoloaikaa on pidennetty 30 päivään kesäkuuta 2001. - uusi elintarvikeapua koskeva vuoden 1999 yleissopimus on hyväksytty 13. kesäkuuta 2000 tehdyllä neuvoston päätöksellä. Tämä yleissopimus on voimassa 30. kesäkuuta 2002 asti, jos viljojen kauppaa koskeva yleissopimus tai kyseistä kauppaa koskeva uusi yleissopimus on voimassa siihen saakka. Elintarvikeapua koskevan vuoden 1999 yleissopimuksen tavoitteena on "myötävaikuttaa maailman elintarviketurvaan ja parantaa kansainvälisen yhteisön valmiuksia kohdata elintarvikkeiden hätätilanteet ja muut kehitysmaiden elintarviketarpeet". Tämän uuden yleissopimuksen mukaan 1 320 000 tonnin vehnäekvivalentti ja 130 miljoonaa euroa - josta 990 000 tonnia yhteisön osuutena - muodostavat tästä lähtien yhteisön ja sen jäsenvaltioiden vuotuisen vähimmäisavustuksen. Elintarvikeapua koskevan vuoden 1999 uuden yleissopimuksen ja sitä edeltäneen yleissopimuksen merkittävimpiä sisällöllisiä eroja ovat erityisesti: - luettelo kehitysmaista ja alueista, joille elintarvikeapua voidaan toimittaa, perustuu taloudellisen yhteistyön ja kehityksen järjestön (OECD) kehitysapukomitean (DAC) uuteen luetteloon ja siihen myöhemmin tehtyihin muutoksiin. Asianomaiset maat ja alueet ovat: vähiten kehittyneet maat, alhaisen tulotason maat, alempaan keskitulotasoon kuuluvat maat sekä muut WTO:n kehitysmaaluetteloon kuuluvat elintarvikkeiden nettotuojamaat, jotka eivät kuulu edellä mainittuihin ryhmiin. - luetteloa tuotteista, joita voidaan toimittaa elintarvikeapuna, on huomattavasti laajennettu kattamaan muutakin kuin viljaa, - kunkin jäsenen sitoumus ilmaistaan joko vehnäekvivalenttitonneina tai arvona tai tonnien ja arvon yhdistelmänä. Kesäkuun 27. päivänä 1996 annetun neuvoston asetuksen (EY) N:o 1292/96 21 artiklan teksti: "1. Neuvosto päättää määräenemmistöllä komission ehdotuksesta ja Euroopan parlamenttia kuultuaan yhteisön osuuden elintarvikeapua koskevan yleissopimuksen mukaisesta vilja-avun kokonaismäärästä, joka on sekä yhteisön että sen jäsenvaltioiden kokonaisosuus". "2. Komissio hoitaa yhteisön ja sen jäsenvaltioiden välisen yhteensovittamisen elintarvikeapua koskevan yleissopimuksen mukaisen vilja-avun toimittamisen osalta ja valvoo, että yhteisön ja sen jäsenvaltioiden kokonaisosuus saavuttaa vähintään mainitussa yleissopimuksessa määrätyt määrät." ei ole enää asianmukainen, koska siinä viitataan yksinomaan viljaan. Näin ollen ehdotetaan, että neuvoston asetuksen (EY) N:o 1292/96 21 artikla muutetaan päätöksen tekemiseen vaadittavalla yhteispäätösmenettelyllä. 2001/0005 (COD) Ehdotus: EUROOPAN PARLAMENTIN JA NEUVOSTON ASETUS elintarvikeapupolitiikasta ja elintarvikeavun hallinnosta sekä elintarviketurvaan liittyvistä erityisistä tukitoimista annetun neuvoston asetuksen (EY) N:o 1292/96 21 artiklan muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 179 artiklan, ottavat huomioon komission ehdotuksen, toimivat Euroopan yhteisön perustamissopimuksen 251 artiklassa määrättyä menettelyä noudattaen, sekä katsovat seuraavaa: (1) Yhteisö ja sen jäsenvaltiot ovat sopimuspuolina tietyissä kansainvälisissä sopimuksissa, jotka koskevat elintarvikeapupolitiikkaa ja elintarvikeavun hallintoa sekä elintarviketurvaan liittyviä erityisiä tukitoimia, erityisesti elintarvikeapua koskevassa yleissopimuksessa. (2) Elintarvikeapua koskeva vuoden 1999 yleissopimus on hyväksytty elintarvikeapua koskevan vuoden 1999 yleissopimuksen tekemisestä Euroopan yhteisön puolesta 13 päivänä kesäkuuta 2000 tehdyllä neuvoston päätöksellä 2000/421/EY [1]. [1] Neuvoston päätös tehty 13. päivänä kesäkuuta 2000 - 2000/421/EY - EYVL L 163, 4.7.2000. (3) Kesäkuun 27 päivänä 1996 annetun neuvoston asetuksen (EY) N:o 1292/96 [2] 21 artiklan on saatettava johdonmukaiseksi sekä käytännössä että oikeudellisesti elintarvikeapua koskevan vuoden 1999 yleissopimuksen III ja IV artiklan kanssa, [2] Neuvoston asetus (EY) N:o 1292/96 annettu 27 päivänä 1996 - EYVL L 166, 5.7.1996. OVAT ANTANEET TÄMÄN ASETUKSEN: 1 artikla Muutetaan neuvoston asetuksen (EY) N:o 1292/96 21 artikla seuraavasti: "1. Neuvosto päättää määräenemmistöllä komission ehdotuksesta ja Euroopan parlamenttia kuultuaan yhteisön osuuden elintarvikeapua koskevan yleissopimuksen mukaisesta vehnäekvivalenttitonneina tai arvona tai tonnien ja arvon yhdistelmänä ilmaistusta avun kokonaismäärästä, joka on sekä yhteisön että sen jäsenvaltioiden kokonaisosuus." "2. Komissio hoitaa yhteisön ja sen jäsenvaltioiden välisen yhteensovittamisen elintarvikeapua koskevan yleissopimuksen mukaisen avun toimittamisen osalta ja valvoo, että yhteisön ja sen jäsenvaltioiden kokonaisosuus saavuttaa vähintään mainitussa yleissopimuksessa määrätyt määrät." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... päivänä .... kuuta [....]. Euroopan parlamentin puolesta Neuvoston puolesta Puhemies Puheenjohtaja